Maroela Media Top 20: 20 April 2015Irene-Louise van Wyk is die enigste nuweling op Maroela Media se Top 20 hierdie week. Foto: ‘n Skermskoot uit die musiekvideo. In hierdie week se Top 20 is daar elf snitte wat styg, agt wat daal en een nuweling. Karlien van Jaarsveld neem die nr. 1-posisie oor met “My hartjie”, en Joshua Na Die Reën sak terug na die tweede plek. Pieter Koen styg vier plekke met “Die een ding wat ek doen”, terwyl Gert Loubser asook Eden en Bobby van Jaarsveld elk sewe plekke daal. Nicholis Louw sak uit die Top 20 met “Bring die storm”, maar “Miljoene soene” is in die sedse plek. Vandeesweek se enigste nuweling is “Meer as woorde”, die eerste treffer van Irene-Louise van Wyk. “Bietjie meer as soen” van Anaïs en “Meer as ‘n vriend” van Riana Nel is die twee liedjies wat die langste op die Top 20 is, naamlik 14 weke.